Paġna Il-kompetenza tal-BĊE biex jagħti opinjoni hija bbażata fuq l-Artikoli 127(4) u 282(5) tat-Trattat dwar il-Funzjonament tal-Unjoni Ewropea billi r-regolament propost fih dispożizzjonijiet li jaffettwaw il-kompiti tas-Sistema Ewropea tal-Banek Ċentrali (SEBĊ) biex timplimenta l-politika monetarja u biex tikkontribwixxi għat-tmexxija bla xkiel tal-politiki segwiti mill-awtoritajiet kompetenti relatati mal-istabbiltà tas-sistema finanzjarja, kif imsemmi fl-Artikoli 127(2), l-ewwel inċiż, u 127(5) tat-Trattat. B'mod konformi mal-ewwel sentenza tal-Artikolu 17.5 tar-Regoli tal-Proċedura tal-Bank Ċentrali Ewropew, il-Kunsill Governattiv adotta din l-opinjoni. Sabiex jirċievu trattament favorevoli taħt id-Direttiva 2003/71/KE, xi emittenti bħalissa jimponu regoli ta' saldu għal ammont minimu u/jew multiplu għal ċerti titoli li huma joħorġu fil-livell tad-depożitorju ċentrali tat-titoli (CSD). Madankollu, il-ħlasijiet li ma jkunux konformi ma' dawn ir-regoli jistgħu xorta waħda jseħħu fil-livell tas-CSD, eż. nettjar ta' attivitajiet minn kontroparti ċentrali (CCP) f'ammonti standard jew attivitajiet relatati oħrajn mhux ta' kummerċ, bħall-ipproċessar ta' azzjonijiet korporattivi. Bħala konsegwenza, l-istruzzjonijiet għal dawk il-ħlasijiet, anki jekk ma jikkontradixxux ir-rekwiżiti tad-Direttiva 2003/71/KE, ma jistgħux jitwettqu permezz tal-ipproċessar standard ipprovdut mill-pjattaformi tekniċi ta' infrastrutturi nazzjonali tas-suq finanzjarju. Normalment dan ikun immitigat bl-użu ta' soluzzjonijiet ineffiċjenti u riskużi fejn wieħed jipprova jdur mal-problema b'mod manwali [proċeduri tekniċi mhux STP (non-straight through processing)] jew funzjonalitajiet tekniċi aktar kumplessi. Fejn il-BĊE jirrakkomanda li r-regolament proposti jiġi emendat, qed jiġu stipulati proposti speċifiċi tal-abbozzar f'dokument ta' ħidma tekniku separat flimkien ma' test spjegattiv. Id-dokument ta' ħidma tekniku huwa anness ma' din l-Opinjoni u huwa disponibbli bl-Ingliż fuq is-sit elettroniku tal-BĊE. Magħmul fi Frankfurt am Main, is-17 ta' Marzu 2016. L-attivitajiet kummerċjali tal-impriżi kkonċernati huma: WFS tipprovdi prodotti tal-fjuwil għat-trasport bl-ajru, bil-baħar u fuq l-art u servizzi relatati, In-negozju prinċipali ta' Exxon huwa l-enerġija, li tinvolvi l-esplorazzjoni u l-produzzjoni ta' żejt mhux maħdum u gass naturali, il-manifattura ta' prodotti taż-żejt u t-trasportazzjoni u l-bejgħ ta' żejt mhux maħdum, ta' gass naturali u ta' prodotti petroliferi. Exxon hija wkoll manifattur u bejjiegħ ta' prodotti petrokimiċi, fosthom oleofini, aromatiċi, plastik tal-polietilene u tal-polipropilene u varjetà wiesgħa ta' prodotti ta' speċjalità, In-Negozju jikkonsisti fl-attivitajiet ta' Exxon f'dak li għandu x'jaqsam ma' provvisti abbord l-ajruplani tal-fjuwil tal-avjazzjoni f'diversi ajruporti fiż-ŻEE. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7965 — World Fuel Services Corporation/Certain aviation fuels assets belonging to Exxon, f'dan l-indirizz: Klassi 1.1. Laħam (u ġewwieni) frisk Il-"Poulet du Périgord" hija tiġieġa li ġejja minn razez li jikbru bil-mod tat-tip bl-għonq mikxuf (tiġieġa safra) u/jew tat-tip mhux bl-għonq mikxuf (tiġieġa bajda). Imrobbija għal perjodu ta' mhux inqas minn 81 jum, il-"Poulet du Périgord" hija tiġieġa mlaħħma, bi gruppi muskolari żviluppati sew u sodi, mifruxa fuq skeletru fin. Il-ġilda rqiqa, b'kulur wieħed (isfar jew abjad) tgħatti biżżejjed xaħam taħt il-ġilda, iżda mhux b'mod eċċessiv. Il-kisja tax-xaħam hija kkaratterizzata minn distribuzzjoni regolari taħt il-ġilda, mingħajr depożitu fil-kavità addominali, u lanqas taħt il-ġewnaħ. Hija tista' tinbiegħ bħala karkassa jew f'biċċiet, friska jew iffriżata. Hija tista' tiġi ppakkjata f'film, f'vakum jew f'ambjent protett. Il-karkassi tal-"Poulet du Périgord" huma ppreżentati f'forma ta': karkassa mnaddfa (tjur imnittfa, imnaddfa, bir-ras, saqajn u ġewwieni), karkassa "lesta għat-tisjir" (PAC) (tjur imnittfa, imnaddfa, bla ras, bit-tarsu jew mingħajru), karkassa "métifet" jew "méti-fait" (tjur imnittfa, imnaddfa, bit-tarsu jew mingħajru, u bir-ras milwija taħt il-ġewnaħ). Il-karkassi għandhom piż mimimu ta' kilo lesti għat-tisjir jew 1,3 kilos imnaddfa. Il-kwalità tal-preżentazzjoni ta' karkassi sħaħ hija partikolarment tajba u m'għandha l-ebda difett. Matul il-perjodu kollu tat-trobbija, l-għalf imqassam jikkonsisti biss f'ħaxix, minerali u vitamini. Fost il-ħxejjex, fit-taħlita għandu jkun hemm: il-qamħirrun, b'rata varjabbli skont l-età; mill-inqas ċereali ieħor, fosthom b'mod partikolari nsibu l-qamħ, ix-xgħir, it-triticale, is-sorgu, il-ħafur; ħxejjex ta' proteini sabiex l-għalf ikun bilanċjat. Matul il-perjodu ta' trobbija huwa xieraq li niddistingwu bejn 3 fażijiet li jikkorrispondu għal ħtiġijiet fiżjoloġiċi differenti li magħhom huma assoċjati rati ta' ċereali differenti: L-għalf tal-bidu jikkonsisti (fil-piż) minn tal-anqas 50 % ta' ċereali mħallta (ċereali u prodotti li joħorġu miċ-ċereali). Fost iċ-ċereali għandu jkun hemm il-qamħirrun u mill-inqas ċereali ieħor tat-tibna (il-qamħ, ix-xgħir, it-triticale, il-ħafur) jew is-sorgu. F'din it-taħlita ta' ċereali, ir-rata minima tal-qamħirrun (fil-piż) hija stabbilita għal 25 % għat-tiġieġa s-safra u 15 % għat-tiġieġa l-bajda. L-għalf tat-tkabbir jikkonsisti (fil-piż) minn tal-anqas 70 % ta' ċereali mħallta (ċereali u prodotti li joħorġu miċ-ċereali). Fost iċ-ċereali għandu jkun hemm il-qamħirrun u mill-inqas ċereali ieħor tat-tibna (il-qamħ, ix-xgħir, it-triticale, il-ħafur) jew is-sorgu. F'din it-taħlita ta' ċereali, ir-rata minima ta' qamħirrun (fil-piż) hija ta' 30 % għat-tiġieġa s-safra u 15 % għat-tiġieġa l-bajda. L-għalf tal-aħħar jikkonsisti (fil-piż) minn tal-anqas 80 % ta' ċereali mħallta (ċereali u prodotti li joħorġu miċ-ċereali). Fost iċ-ċereali għandu jkun hemm il-qamħirrun u mill-inqas ċereali ieħor tat-tibna (il-qamħ, ix-xgħir, it-triticale, il-ħafur) jew is-sorgu. F'din it-taħlita ta' ċereali, ir-rata minima ta' qamħirrun (fil-piż) hija ta' 30 % għat-tiġieġa s-safra u 15 % għat-tiġieġa l-bajda. L-għalf supplimentari bit-tafal (bentonite) huwa sistematiku f'kull tip ta' għalf. Il-livell ta' inkorporazzjoni tiegħu fl-għalf huwa ta' mill-inqas 2 kilos/t. It-trobbija kif ukoll it-tbiċċir tal-"Poulet du Périgord" isiru fiż-żona ġeografika. Il-biċċeriji ta' Périgord fil-fatt żviluppaw u żammew l-għarfien speċifiku għall-għażla tal-karkassi, li jikkontribwixxu fir-reputazzjoni tal-prodott u fil-kwalità finali tal-preżentazzjoni tal-prodotti. L-operazzjonijiet tat-tismit u t-tintif, l-evixxerazzjoni, l-irbit u t-tkessiħ għandhom jitwettqu bl-akbar attenzjoni peress li l-karkassi mingħajr difetti biss jinbiegħu sħaħ. Għal dan il-għan, isiru żewġ selezzjonijiet qabel l-irbit u wara t-tkessiħ. Fir-rigward tat-tiġieġ "métifet" jew "métifait", l-operazzjonijiet ta' evixxerazzjoni u ta' finitura jsiru b'mod manwali. It-tqattigħ u l-ippakkjar isiru fis-sit tat-tbiċċir. Dan jippermetti sekwenza ta' operazzjonijiet u jevita bidla fil-kwalità tal-laħam meta jiġi f'kuntatt mal-arja. Il-laħam frisk u ffriżat għandhom jiġu ppreżentati mingħajr difett it-tnejn li huma, it-tqandil għandu jkun limitat, aktar u aktar peress li l-"Poulet du Périgord" għandha ġilda rqiqa. L-iffriżar għandu jsir mhux aktar tard minn 24 siegħa wara t-tbiċċir. Dawn l-elementi diversi jeħtieġu ppakkjar mgħaġġel li jsir fiż-żona biex b'hekk jiżgura l-konformità mal-kriterji ta' preżentazzjoni. It-tikkettar jinkludi l-isem tal-IĠP "Poulet du Périgord". It-tikketti u d-dokumenti tal-bejgħ għandhom jinkludu l-logo komuni: Iż-żona ġeografika hija mifruxa fuq id-dipartimenti ta': Charente, limitat għad-distretti: Aubeterre-sur-Dronne, Chalais, Montbron, Montemboeuf, Montmoreau-Saint-Cybard, Villebois-Lavalette; Charente-Maritime, limitat għad-distrett ta' Montguyon; Gironde, limitat għad-distretti ta': Castillon-la-Bataille, Coutras, Lussac, Pujols, Sainte-Foy-la-Grande; Iż-żona ġeografika tinsab fil-Lbiċ ta' Franza, fiċ-ċentru tad-dipartiment ta' Dordogne. Périgord kif definit hawnhekk jikkorrispondi għal żona vasta taħt il-muntanji b'inklinazzjoni globali lejn il-grigal u l-lbiċ. Id-diversi xmajjar li jaqsmu l-blat reżistenti ta' din iż-żona ffurmaw netwerk ta' widien żgħar, orjentati u bi profili differenti, iżda li jikkostitwixxu wieħed mill-elementi ewlenin tat-topografija ta' Périgord. Huma biss il-widien li fihom ħafna depositi alluvjonali li huma verament favorevoli għall-kultivazzjoni taċ-ċereali. L-għoljiet spiss inklinati u bis-siġar huma aktar adattati għat-trobbija. Il-kumplessità ġeoloġika iffavorixxiet il-preżenza ta' depożiti minerali numerużi (il-ħadid, id-deheb, il-ġebla tal-ġir, il-kawlina). Fosthom, xi wħud jintużaw għall-produzzjoni tat-tafal (fuller's earth), tat-tip bentonite u montmorillonite, b'karatteristiċi speċifiċi. Il-klima taż-żona ġeografika hija ġeneralment moderata, tat-tip "oċeaniku degradat", jiġifieri hija soġġetta għas-sistema tal-klima tat-Tramuntana tal-Oċean Atlantiku, iżda b'influwenzi evidenti, kemm tat-tip kontinentali kif ukoll tat-tip Mediterranju. Il-kultivazzjoni tal-qamħirrun hija mifruxa fiż-żona ġeografika kollha. Iċ-ċereali tat-tiben jiġu kkultivati ħafna; il-qamħ komuni u t-triticale huma predominanti. Fir-rigward tal-fatturi umani, it-trobbija tat-tjur ta' Périgord ilha li żviluppat b'mod sinifikanti sa mis-seklu 14. Huwa biss matul is-seklu 19 li Périgord saret art għall-produzzjoni tat-tjur kollha kemm hi, fejn il-produzzjoni madankollu żżomm il-karattru tradizzjonali tagħha, tat-tip familjari. Fir-regolament tekniku tiegħu ta' dak iż-żmien huwa jiddefinixxi l-mod ta' kif jitrabbew it-tjur "skont il-metodu tar-razzett li jintuża f'Périgord". Sa llum il-ġurnata, il-"Poulet du Périgord" titrabba billi jiġu prodotti l-kundizzjonijiet ta' trobbija aktar estensivi ta' żmien ilu. Huma jitrabbew fil-miftuħ, minn razez imsejħin "rustiċi bi tkabbir bil-mod". Hi x'inhi l-età tat-tjur, l-għalf jinkludi taħlita ta' mill-inqas żewġ ċereali li għandha tinkludi qamħirrun, u mill-inqas ċereal wieħed fosthom b'mod partikolari nsibu l-qamħ, ix-xgħir, it-triticale, is-sorgu u l-ħafur. Dawk li jrabbu t-tjur f'Périgord iqassmu ftit ċereali kuljum fil-forma ta' żerriegħa sħiħa fl-imfierex tal-bini. Dan l-għalf huwa kkumplimentat bil-bentonite, tafal magħruf sew għall-karatteristiċi diġestivi tiegħu fost it-tjur f'Périgord u jinsab fid-depożiti minerali taż-żona. Il-"Poulet du Périgord" hija tiġieġa b'ġilda ta' kulur uniformi li minnha jidhru l-gruppi muskolari żviluppati sew u sodi, mifruxin mal-iskeletru kollu. Il-kisja tax-xaħam, biżżejjed iżda mhux eċċessiva, hija kkaratterizzata minn distribuzzjoni regolari taħt il-ġilda u fil-muskoli (xaħam interstizjali), mingħajr depożitu fil-kavità addominali, u lanqas taħt il-ġewnaħ. Il-kwalità tal-preżentazzjoni ta' karkassi sħaħ hija partikolarment tajba u m'għandha l-ebda difett. Dawn l-ispeċifiċitajiet jagħtu lill-"Poulet du Périgord" reputazzjoni b'saħħitha. Ir-rabta mal-oriġini tal-"Poulet du Périgord" hija bbażata fuq il-kwalità u r-reputazzjoni. Iż-żona ġeografika, minħabba l-klima oċeanika moderata u l-altitudni baxxa jew medja tagħha, tikkostitwixxi post favorevoli għat-trobbija tat-tjur. Ix-xmajjar li fihom ħafna depożiti alluvjonali jintużaw għall-kultivazzjoni taċ-ċereali u l-għoljiet, spiss inklinati u bis-siġar, għat-trobbija tat-tjur. L-assoċjazzjoni ta' dawn iċ-ċereali fir-razzjon tal-għalf hija bbażata fuq il-preżenza regolari tagħhom u pprovata għal perjodu twil ta' żmien fir-rotazzjoni tal-uċuh tar-raba' ta' Périgord u tippreżenta profil nutrittiv speċifiku u partikolarment ibbilanċjat tajjeb għat-trobbija tat-tiġieġ. Fost iċ-ċereali użati, il-qamħirrun li għandu kultivazzjoni dominanti, jokkupa post privileġġjat: in-nuqqas ta' qoxra taż-żerriegħa jagħtih diġestibilità aħjar u b'hekk ikun jista' jittiekel aħjar; ir-rata għolja tiegħu ta' xaħmijiet u ta' lamtu fil-fatt jagħmluh ċereal partikolarment enerġetiku, sabiex it-tjur ikunu mlaħħmin jew anke mpaħpħin. Is-supplimentazzjoni tar-razzjon tal-għalf sistematiku bit-tafal (il-bentonite) jiżgura stat ta' saħħa tajjeb ħafna u kundizzjonijiet ambjentali aħjar fil-bini, li jwasslu għal tkabbir aktar armonjuż u regolari tat-tjur. Din l-għażla min-naħa ta' dawk li jrabbu t-tjur f'Périgord tidher partikolarment importanti u ġġustifikata għall-iżvilupp tal-gruppi muskolari u għall-ammont ta' xaħam tal-"Poulet du Périgord" li ġejja minn razez li jikbru bil-mod. Is-supplimentazzjoni tal-għalf kollu bil-bentonite twassal biex ir-razzjon ikun jista' jittiekel aħjar tar-razzjon matul il-ħajja kollha tal-annimal. Dan jiffavorixxi żvilupp aħjar tat-tessuti kollha, b'mod partikolari l-muskoli, u jiffavorixxi tqassim aħjar tax-xaħam. Minħabba f'hekk, il-karkassi jkollhom inqas xaħam fil-kavità addominali u inqas xaħam taħt il-ġilda. Il-ġilda tidher aktar irqiqa, b'kulur uniformimal-karkassa kollha li ma jgħattix il-grupp muskolari. Din il-prattika hija assoċjata ma' dik li ntirtet mit-tradizzjoni li jitqassmu ftit ċereali kuljum fil-forma ta' żerriegħa sħiħa fl-imfierex tal-bini. Dan il-metodu tradizzjonali li qabel kien jippermetti lill-bidwi jiġbor it-tjur, isaħħaħ ir-rabta bejn dik il-persuna li trabbi t-tjur u t-tjur tagħha, jistimula fost il-flieles l-istint tagħhom li jnaqqru u mbagħad jiffaċilita l-esplorazzjoni f'żoni fil-miftuħ. Dan l-aġir ifisser attività fiżika aktar importanti li twassal għall-iżvilupp ta' muskolatura aktar importanti bi tqassim aħjar tax-xaħam fil-muskoli. Dan jikkontribwixxi wkoll biex sa minn età bikrija jistimula l-funzjonament tal-qanżħa u b'hekk il-komponenti tal-għalf jittieklu aħjar u dan jikkontribwixxi fl-iżvilupp tal-gruppi muskolari. Barra minn hekk, huwa jiffavorixxi l-grif kontinwu tal-imfierex mill-flieles, li jikkontribwixxi biex il-bini jinżamm arjat u niexef għal żmien itwal b'konsiderazzjoni tal-perjodu tat-trobbija ta' dawn it-tjur. Fl-aħħar nett, il-preżenza fil-bini ta' mifrex nadif ħafna, tiffavorixxi l-iżvilupp tar-rix, li jiffaċilita t-tintif, u b'hekk il-kwalità tal-preżentazzjoni ta' karkassi sħaħ tkun impekkabbli. It-trobbija fil-miftuħ f'żoni spiss inklinati u bis-siġar, ukoll għandha impatt fuq l-ispeċifiċitajiet tal-"Poulet du Périgord": din twassal għal ossatura aktar soda li tippermetti żvilupp ta' gruppi muskolari aktar importanti (fillets u koxox) għad-detriment tax-xaħam ta' taħt il-ġilda. Dawn l-elementi kollha ġew identifikati fl-1929 minn La Mazille, kok famuż tar-reġjun, fil-ġabra ta' riċetti lokali tiegħu: "Waħda mir-raġunijiet ewlenin tal-eċċellenza tat-tjur f'Périgord hija minħabba l-mod ta' kif jingħataw l-għalf u jiġu mħaxxnin bil-qamħirrun". Ir-reputazzjoni tal-"Poulet du Périgord" ilha mixhuda wkoll sa mis-seklu 19 bis-saħħa ta' konkorsi, organizzati għall-ewwel darba f'Dordogne (1862) imbagħad fid-dipartimenti kollha ġirien (Limoges 1862, Agen 1863, Niort 1866), li fil-biċċa l-kbira jippremjaw lil dawk il-persuni li jrabbu f'Périgord. Aktar riċenti minn hekk, ir-rebbieħa tal-konkors agrikolu ġenerali (Salon international de l'agriculture, f'Pariġi) f'dan l-aħħar deċennju kkonfermaw il-pożizzjoni tajba ħafna tal-"Poulet du Périgord" fil-livell nazzjonali, kemm għat-tiġieġa sħiħa kif ukoll għall-prodotti tat-tqattigħ (it-tieni subparagrafu tal-Artikolu 6(1) ta' dan ir-Regolament) Il-Kroazja Klassi 1.5. Żjut u xaħmijiet (butir, marġerina, żejt, eċċ.) Iż-żejt taż-żebbuġa straverġni magħruf bħala "Šoltansko maslinovo ulje" [żejt taż-żebbuġa ta' Šolta] huwa żejt miksub direttament mill-frotta tas-siġar taż-żebbuġ b'mezzi mekkaniċi biss. Meta jitqieħed fis-suq, "Šoltansko maslinovo ulje" għandu jkollu dawn il-proprjetajiet fiżikokimiċi: u l-proprjetajiet organolettiċi: ta' lewn aħdar safrani, b'riħa ta' weraq taż-żebbuġ u ta' frott aħdar (riħa ta' frott ħadrani), normalment b'aromi ta' fjuri u frott. L-iktar aroma ta' frott komuni hija tal-banana, Għandu togħma pjaċevoli għalkemm ħorra u qawwija. Iż-żejt ma għandu l-ebda difett organolettiku, bil-medjani tar-riħa ta' frott, u ta' kemm hu ħorr u qawwi ta' ≥ 1 kull waħda, bl-għadd ta' medjani ta' proprjetajiet pożittivi organolettiċi li jrid ikun ≥ 5. "Šoltansko maslinovo ulje" jiġi prodott mill-frotta tal-varjetajiet awtoktoni taż-żebbuġ magħrufa bħala Levantinka (sinonimu: Šoltanka) u Oblica. Minn tal-inqas 50 % għandu jkun ġej mill-varjetà Levantinka, filwaqt li l-proporzjon tal-varjetajiet Levantinka (sinonimu: Šoltanka) u Oblica flimkien għandu jkun minn tal-inqas 95 %. Il-5 % jew inqas li jifdal jistgħu jkunu ġejjin minn varjetajiet oħra mkabbra fl-imsaġar ta' Šolta u, minħabba l-perċentwal baxx, ma jkollhom l-ebda effett fuq il-proprjetajiet definittivi tal-prodott. L-istadji kollha tal-produzzjoni ta' "Šoltansko maslinovo ulje", mit-tkabbir sal-ġbir taż-żebbuġ sal-ipproċessar f'żejt, għandhom iseħħu kollha fiż-żona ġeografika msemmija fil-punt 4. Sabiex jinżammu l-proprjetajiet speċifiċi tal-prodott u l-kwalità taż-żejt, "Šoltansko maslinovo ulje" għandu jiġi bottiljat fiż-żona ġeografika msemmija fil-punt 4. Peress li Šolta hija gżira, parti mill-ġarr taż-żejt isir bil-baħar. Dan ifisser li d-dawl, it-temperatura u fatturi naturali oħra jista' jkollhom impatt negattiv fuq il-kwalità tal-prodott, u l-proprjetajiet organolettiċi taż-żejt taż-żebbuġa jistgħu jinbidlu. Għal dik ir-raġuni, "Šoltansko maslinovo ulje" ma jistax jiġi ppakkjat barra miż-żona ġeografika ddefinita. L-oriġini u t-traċċabbiltà tal-prodott huma garantiti minn sistema ta' garanziji, u jkun aktar diffiċli li dawn jinkisbu barra miż-żona ta' produzzjoni. "Šoltansko maslinovo ulje" għandu jkun ibbottiljat fi fliexken tal-ħġieġ skuri li jkollhom volum li ma jaqbiżx il-litru. Iż-żona ta' produzzjoni ta' "Šoltansko maslinovo ulje" tinkorpora l-gżira ta' Šolta u s-seba' gżejjer żgħar qrib ir-raħal ta' Maslinica: Polebrnjak, Saskinja, Balkun, Kamik, Šarac, Grmej u Stipanska, li jagħmlu mal-muniċipalità ta' Šolta. Šolta hija gżira fl-arċipelagu tad-Dalmazja ċentrali, li jinsab fi Split-Dalmazja. Huwa mifrud mill-Kroazja kontinentali u mill-gżira ta' Čiovo li tinsab fit-tramuntana bil-Kanal ta' Split, mill-gżira ta' Brač fil-Lvant bil-Bibien ta' Split, u mill-gżira ta' Drvenik Veli fil-Punent bil-Kanal ta' Šolta. It-tipi ta' ħamrija tal-gżira ta' Šolta għandhom l-elementi ta' klima xagħrija Mediterranja. Dawn jirriflettu kombinament tal-blata tal-ġir-Dolomita, l-art ħotbija u l-klima. It-taħlita ta' fatturi li joħolqu l-ħamrija wasslu għal tip partikolari ta' ħamrija f'din iż-żona xagħrija Mediterranja, kif ukoll ħamrija ħamra u regosol. Il-gżira ta' Šolta tinsab f'żona ġeografika ristretta, fil-qalba tal-hekk imsejħa żona Ewromediterranja tal-Adrijatiku tal-Lvant. F'termini ta' klima u veġitazzjoni, dan huwa reġjun tal-kosta Adrijatika b'kundizzjonijiet mikroekoloġiċi partikolari, ikkaraterizzat bl-iktar ammont ta' xita baxx u l-ogħla temperatura annwali medja. Il-karatterisitiċ ewlenin tal-klima tal-gżira ta' Šolta huma xtiewi ħfief u sjuf xotti, bi tliet darbiet aktar xita fix-xhur li l-aktar li tagħmel xita fihom, milli fl-aktar xhur xotti. L-ammont ta' xita tul l-iktar xhur xotti huwa inqas minn 40 mm. Is-sjuf huma sħan, xotti u xemxin. Il-gżira ta' Šolta għandha temperatura medja annwali tal-arja ta' 16 °C u ammont medju tax-xita ta' 847 mm u tifforma parti minn reġjun xott bi sħana medja. L-iktar li tagħmel xita huwa lejn l-aħħar tal-ħarifa u l-bidu tax-xitwa, meta jkun hemm attività ċiklonika qawwija, u fir-rebbiegħa, f'Marzu u f'April. L-inqas li tagħmel xita huwa f'Lulju. Il-gżira ta' Šolta tinsab fl-aktar parti xemxija tal-Kroazja, b'2 713-il siegħa ta' xemx fis-sena, b'medja ta' madwar 7,4 sigħat fil-ġurnata. L-irjieħ li jaħkmu fuq Šolta huma l-Bora, ix-Xlokk u l-Majjistral. Il-Bora huwa riħ xott, kiesaħ u li jifforma buffuri u huwa komuni l-aktar fix-xitwa u fil-bidu tar-rebbiegħa. Ix-Xlokk huwa riħ umdu, sħun u monotonu, u jkun segwit minn xita qawwija. Il-Majjistral huwa l-iktar komuni fis-sajf, minħabba l-veloċitajiet differenti li bihom jisħnu l-baħar u l-art. Peress li l-imsaġar taż-żebbuġ tal-gżira ta' Šolta jinsabu l-aktar f'terren xagħri inaċċessabbli li mhux tajjeb għal tipi oħra ta' produzzjoni agrikola, sal-lum il-ġurnata l-produtturi jaħdmu, u jiġbru ż-żebbuġ, bil-mod tradizzjonali: l-art tinħadem bl-idejn, billi tintuża għodda tal-id (zappuna u fies), filwaqt li l-ħaxix jitneħħa bl-id u jinqata' billi jintużaw minġel jew rinġla bil-marloġġ. Iż-żebbuġ jitneħħa mis-siġra billi jiġu mriegħda l-friegħi u billi jitgħadda moxt minn bejn il-friegħi, dejjem bl-idejn, biex b'hekk iż-żebbuġ jaqa' f'xibka, fuq biċċa plastik jew fuq liżar mifruxa taħt is-siġar. Biex jinġabar iż-żebbuġ bl-idejn huwa permess l-użu ta' mxat tal-plastik jew għodda tal-id li triegħed il-friegħi. Wieħed mill-metodi speċifiċi użati mill-bdiewa tal-lokal biex iżidu l-ammont ta' żebbuġ li jagħmlu s-siġar, u b'hekk jinġabar iżjed, fil-gżira ta' Šolta huwa t-tilqim. Dan huwa metodu ta' riproduzzjoni veġitattiva li fih fergħa tal-varjetà Oblica titlaqqam ma' fergħa tal-varjetà Levantinka (sinonimu: Šoltanka). L-ispeċifiċità u l-kwalità ta' "Šoltansko maslinovo ulje" huma riżultat tal-varjetajiet awtoktoni Levantinka (sinonimu: Šoltanka) u l-varjetà Oblica użati biex jipproduċuh. Bejniethom, dawn il-varjetajiet jammontaw għal aktar minn 95 % tal-imsaġar taż-żebbuġ diversi f'Šolta. L-iktar post fejn il-preżenza tal-varjetà Levantika (sinonimu: Šoltanka) hija qawwija huwa fil-gżira ta' Šolta. Riċerka dwar il-komponenti volatili ta' kampjuni taż-żejt taż-żebbuġa mill-gżira ta' Šolta wriet il-preżenza ta' għadd kbir ta' komposti fenoliċi, li jwasslu għar-riħa ta' weraq taż-żebbuġa u ta' frott aħdar, jew l-hekk imsejħa riħa ta' frott ħadrani. L-aktar komposti komuni huma (E)-2-ezenal (Z)-3-ezenol, filwaqt li l-aċetat tal-ezil jagħti l-aroma ta' frott (ta' banana). Il-pubblikazzjoni tal-parroċċa ta' San Stiefnu tistqarr li "Šolta hija mimlija siġar taż-żebbuġ tal-varjetajiet Levantinka, Griega, jew, kif inhuma magħrufa fil-Kroazja kontinentali, tal-varjetà Šoltanka, u hemm fiha lista ta' għadd kbir ta' bdiewa li jkabbruhom b'suċċess partikolari." (Il-pubblikazzjoni tal-parroċċa ta' San Stiefnu, Nada, Grohote, 1979). Sal-lum il-ġurnata, l-isem "Šoltansko maslinovo ulje" jintuża fit-taħdit (noti tat-twassil u irċevuti, il-koperattiva Eko Rast Šolta, il-kamra għad-dewqan Kapja i Bokun, 2011, 2013 u 2014). Il-kwalità ta' "Šoltansko maslinovo ulje" ġejja minn dawn il-fatturi li jistabbilixxu r-rabta kawżali: il-klima, id-disponibbiltà tal-varjetajiet awtoktoni, l-għarfien u l-esperjenza tal-produtturi fil-proċessi tal-produzzjoni u t-tradizzjoni storika tat-tkabbir taż-żebbuġ. Il-kundizzjonijiet klimatiċi fiż-żona agrikola definita, li huma kkaratterizzati minn sjuf sħan, xotti u xemxin u xtiewi ħfief, iwasslu għat-tkabbir ta' siġar taż-żebbuġ tal-varjetajiet Levantinka (sinonimu: Šoltanka) u Oblica, għaldaqstant is-sottotip tal-klima "Csa" li huwa prevalenti fil-gżira ta' Šolta huwa magħruf ukoll bħala l-klima tat-tkabbir taż-żebbuġ. L-irjieħ li jonfħu fuq il-gżira wkoll għandhom inluwenza b'saħħitha fuq l-imsaġar ta' Šolta. Bis-saħħa tar-riħ kiesaħ u xott tal-Bora, jiġifieri l-massi tal-arja kesħin u xotti li jaslu mal-Bora, l-infestazzjonijiet u l-mard tal-pjanti ma joħolqux ħsara sinifikanti għall-imsaġar taż-żebbuġ ta' Šolta. Ir-riħ umdu u sħun tax-Xlokk, li jkun segwit minn xita qawwija, huwa komuni tul ix-xhur tas-sajf u huwa partikolarment importanti u milqugħ peress li jipprovdi l-ammont meħtieġ ta' ndewwa għaż-żebbuġ. Ir-riħ tal-Majjistral, li jaħkem f'Mejju u f'Ġunju, huwa importanti tul il-perjodu tal-inwar u l-pollinazzjoni, meta ż-żebbuġ jagħmel l-inwar u l-frott. L-ispeċifiċità u l-kwalità ta' "Šoltansko maslinovo ulje" huma bbażati fuq l-imsaġar taż-żebbuġ ta' Šolta billi bejniethom, il-varjetajiet tal-Levantinka (sinonimu: Šoltanka) u Oblica jammontaw għal aktar minn 95 % tal-imsaġar taż-żebbuġ fil-gżira ta' Šolta, u l-Levantinka (sinonimu: Šoltanka) hija l-iktar varjetà mifruxa, billi 50-60 % tal-imsaġar taż-żebbuġ ta' din il-gżira huma ta' din il-varjetà. "Šoltansko maslinovo ulje" huwa kkaratterizzat minn aroma ta' frott, b'riħa ħafifa ta' banana, u b'togħma xi ftit ħorra u qawwija. Il-produtturi żviluppaw għarfien u esperjenza konsiderevoli biex jaħkmu t-terren xagħri u mhux aċċessibbli li fih jitħawlu l-imsaġar taż-żebbuġ ta' Šolta. Sal-lum il-ġurnata, l-imsaġar taż-żebbuġ jinħadmu bl-idejn jew bl-użu ta' għodod żgħar u tradizzjonali. Il-ġbir taż-żebbuġ bl-idejn ifisser li ż-żebbuġ jista' jintagħżel fl-imsaġar taż-żebbuġ, fil-post, u jintagħżel iż-żebbuġ l-iktar f'saħħtu u li jkun fl-aqwa stat, għall-produzzjoni ta' "Šoltansko maslinovo ulje". B'dan il-mod tiġi żgurata l-konsistenza fil-kwalità taż-żejt. Fl-istess waqt, il-produtturi fil-gżira ta' Šolta jużaw metodu ta' tilqim tal-varjetà Oblica mal-varjetà Levantinka (sinonimu: Šoltanka), li joħolqu siġar hekk imsejħa mħalltin. Dan itejjeb il-fertilità tas-siġar tal-varjetà Oblica u jkabbar il-ġabra. (it-tieni subparagrafu tal-Artikolu 6(1) ta' dan ir-Regolament)